# Basset hound

### Fra Wikipedia, den frie encyklopedi

«inngår i serien om tamhunden»
Basset hound
Alternative navn
Basset
Hundetype
Støver, drivende hund
Opprinnelsesland/område
Storbritannia
Anerkjennelser

FCI: | Gr. 6 seksjon 1
AKC: | Hounds
CKC: | Hounds
KC: | Hounds
UKC: | Scenthounds

Bruksegenskaper
Jakthund, familiehund
Forventet livsløp
9-11 år
Størrelse
Stor (25-35 kg)
Rasen passer for
Aktive friluftsfolk og jegere
Andre hunderaser
Alfabetisk raseliste
Gruppevis raseliste

Basset hound er en jakthundrase som ble skapt i Frankrike på 1800-tallet, men den fikk sin endelige utforming av engelske oppdrettere. Den har fremragende sporegenskaper og jager småvilt og storvilt i flokk.

## [rediger] Opprinnelse og alder

Basset er en drivende hund. Nøyaktig hvor gammel denne hunderasen er vet man ikke, den ble nevnt av William Shakespeare i komedien «En midtsommernattsdrøm». Opprinnelsen er trolig blodhund (krysset inn på 1890-tallet) og de franske bassethundene basset artésien normand (krysset inn på 1890-tallet), basset artois og basset ardennerna.

Rasen ble første gang vist i Paris i 1863 og i Storbritannia i 1875, og der ble den videre formet av engelske oppdrettere. Den først raseklubben ble dannet av engelskmenn i 1883, samme året som de første hundene ble eksportert til USA. Den første rasestandarden ble publisert i 1887.

## [rediger] Utseende, anatomi og fysikk

Dette er en stor hund på korte ben. Den veier normalt 25-35 kg, men har en skulderhøyde på kun 33-38 cm. Den er derfor svært lang i kroppen i forhold til høyden. Hodet påminner om blodhund og har svært lange ører og mye løshud. Løshuden er gjeldende for hele kroppen. Den har tydelig nakkeknøl, en muskuløs hals og bred brystkasse. Beina er svært korte, faktisk så korte at det ofte skaper problemer for hunden når den ferdes utenfor allfarvei. Den lange ryggen kan også bli et problem, idet vridningsbelatninger kan føre til prolaps. Halen er relativt lang og bæres oppreist i sabelform. Pelsen er tett, kort og glatt (ikke for fin) og vanligvis trefarget rød, hvit og sort, men tofarget og andre fargekombinasjoner er også tillatt.

## [rediger] Bruksområde

Basset hound er en sporsøkende jakthund, som jegeren skal kunne følge til fots. De er opprinnelig alet fram for å jage i flokk og tilhører således våre drivende hunder. Den har også glimrende egenskaper som sporhund og familiehund. Som jakthund benyttes den til såvel småviltjakt som storviltjakt.

## [rediger] Lynne og væremåte

Basset hound har et glimrende gemytt og egner seg godt som familiehund, men den trenger ganske mye mosjon for trives. Den passer således best blant aktive friluftsfolk og jegere som ferdes mye ute i skog og mark. Som en typisk flokkhund trives den dårlig alene. Den tåler også dårlig varme. Som familiehund regnes den som flink og tålmodig med barn.

## [rediger] Annet

Pelsen må børstes regelmessig og ørene trenger ettersyn og rengjøring ofte. Eventuelle hudfolder må kontrolleres for sårdannelser og eksem regelmessig.

## [rediger] Lenker

- Basset Hound i Norge

Hentet fra «http://no.wikipedia.org../../../b/a/s/Basset_hound.html»

Kategori: Hunderaser

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Español
- Français
- Italiano
- Nederlands
- 日本語
- Polski
- Português
- Српски / Srpski
- Suomi
- Svenska
- Українська